stanford-oval/wikipedia huggingface dataset:
דרור טפליצקי
בתיאטרון

השתתף בהצגות:
בתיאטרון לילדים ולנוער: ב"מתי ומילי", "חופשה שכזו"."משלי קרילוב"
בתיאטרון החאן: "צהרים קסומים", "צוואתו של כלב".
בתיאטרון הקרון: "לילה קסום".
בתיאטרון הקאמרי: "קולי קולות קלים", "אורזי המזוודות", "כולם רוצים לחיות", "תעלולי סקפן", "מידה כנגד מידה", "מעגל הגיר הקווקזי", "חוות החיות", "טוב", "רולטה צרפתית", "גם הוא באצילים".
בתיאטרון נווה צדק: "החייל האמיץ שוויק", "נעורי ורדל`ה", "המלך הלך לישון", "הירושה".
בתיאטרון באר שבע: "סוחרי התהילה", "סיד", "אשת האופה", "התאומים מוונציה" (בשיתוף תיאטרון בית לסין), "מפתח לשניים", "אנה פרנק".
בתיאטרון בית לסין: "הזוג המוזר", אלטלנה", "רק אתמול נולדה", "המקרה המוזר של הכלב בשעת לילה מאוחרת", "שעה של שקט".
בתיאטרון הבימה: "הזוג המוזר"
בתיאטרון צוותא: "משומשים"
בתיאטרון הסמטה: "דון פרלימפלין"
מופע בידור: ב"הפריק שואו".
הערות שוליים

1 2  רודיקה אלקלעי | דרור טפליצקי
דפטומיצין

| --- | --- |

 המבנה הכמי של דפטומיצין
 שם IUPAC
 N-Decanoyl-L-tryptophyl-L-asparaginyl-L-aspartyl-L-threonylglycyl-L-ornithyl-L-aspartyl-D-alanyl-L-aspartylglycyl-D-seryl-threo-3-methyl-L-glutamyl-3-anthraniloyl-L-alanine[egr]1-lactone
 שמות מסחריים בישראל
 קיוביצין (Cubicin)
 נתונים כימיים
 כתיב כימי:  C66H101N17O19 
 מסה מולרית:  1459.7 גרם/מול
 נתונים פרמוקוקינטיים
 זמינות ביולוגית:  100%
 מטבוליזם:  לא עובר מטבוליזם משמעותי בכבד
 זמן מחצית חיים:  7-11 שעות
 הפרשה:  בעיקר דרך הכליות
 בטיחות
 מעמד חוקי:  דורש מרשם
 קטגוריית סיכון בהריון:  קטגוריית סיכון B 
 סיכון לתלות:  לא קיים
 דרכי מתן:  דרך הוריד (IV)
 אינטראקציות עם תרופות אחרות:  עשויה להיות אינטראקציה עם תרופות סטטינים, ושימוש משולב עשוי להגדיל את הסיכון לתמס שריר (Rhabdomyolysis)
 מזהים
 קוד ATC:  J01XX09 
 מספר CAS:  103060-53-3
 PubChem:  21585658
 
דפטומיצין (באנגלית Daptomycin) היא תרופה אנטיביוטית מסוג ליפופפטיד. התרופה משמשת לטיפול בזיהום חיידקי מערכתי ומסכן חיים, על ידי גרם-חיוביים. דפטומיצין משווקת תחת השם המסחרי קוביצין (Cubicin).
היסטוריה

דפטומיצין התגלה בשנות ה-80 של המאה ה-20, כאשר קבוצת חוקרים בארצות הברית, זיהו את התרופה מתוך תמצית קרקע. התרופה הופקה על ידי חיידק Streptomyces roseosporus, סוג חיידק שביכולתו להפיק חומרים אנטיביוטיים.
דפטומיצין אושר לשימוש רפואי על ידי מנהל המזון והתרופות האמריקאי (FDA) בשנת 2003.
שימוש רפואי

דפטומיצין היא אנטיביוטיקה מסוג ליפופפטידים מעגלית. היא משמשת לטיפול במגוון זיהומים חיידקיים הנגרמים על ידי חיידקים גרם חיובי, כולל Staphylococcus aureus עמיד למתיצילין (MRSA) ואנטרוקוקים עמידים לואנקומיצין (VRE).
דפטומיצין ניתנת לשימוש במגוון התוויות קליניות, כולל כאלו שאושרו על ידי ה-FDA ושימושים מחוץ להתוויות המאושרות.
תופעות לוואי

תופעות לוואי שכיחות הקשורות לטיפול בדפטומיצין כוללות:
קרדיווסקולריות: לחץ דם נמוך, לחץ דם גבוה, בצקת.
מערכת העצבים המרכזית: נדודי שינה.
עוריות: פריחה.
מערכת העיכול: שלשולים, כאבי בטן.
המטולוגיות: אאוזינופיליה.
נשימתיות: קוצר נשימה (דיספנאה).
אחרות: תגובות באתר ההזרקה, חום, רגישות יתר.
תופעות לוואי פחות שכיחות אך חמורות שדווחו בספרות כוללות:
פגיעה בכבד (הפטוטוקסיות): עלייה ברמות אנזימי כבד (טרנסאמינזות).
פגיעה בכליות (נפרוטוקסיות): פגיעה כלייתית חריפה הנגרמת מרבדומיוליזיס.
מנגנון פעולה

דפטומיצין משבש את המבנה הממברנלי של החיידק והופכת אותו לחדירה. המנגנון הספציפי כולל את הצעדים הבאים:
קישור לממברנת החיידק: דפטומיצין מתמקמת בממברנה הציטופלזמתית של החיידק על ידי אינטראקציה עם ליפידים בממברנה.
שינוי מבנה הממברנה: עם הקישור, דפטומיצין משנה את מבנה הממברנה להיות חדירה יותר. תהליך זה גורם לדפולריזציה (שיבוש במתח החשמלי של הממברנה), ומשבשת הומאוסטאזיס של התא.
שיבוש במיקומם של חלבוני חלוקה חיוניים: אחד ההיבטים המרכזיים שצוין במאמר הוא ששיבוש המבנה הממברנלי שגורם דפטומיצין משפיע על מיקום ותפקוד חלבוני חלוקה חיוניים (כמו FtsZ), אשר מעורבים בתהליך חלוקתו של החיידק. כתוצאה מכך, חלוקת התא נפגעת.
פגיעות בתפקוד התא: בהמשך לכך, תהליך חלוקה של החיידק נפגע, דבר שמוביל להפסקת התרבותו ולמותו.
לסיכום, דפטומיצין לא רק פוגעת בממברנה עצמה אלא גם משפיעה על חלבונים חיוניים לחלוקה, ובכך מעכבת את התרבות החיידק ומביאה למותו.
בטיחות בהריון והנקה > הריון

דפטומיצין מסווג כתרופה בקטגוריה B על ידי ה-FDA, כלומר מחקרים בבעלי חיים לא הראו סיכון לעובר, אך אין מחקרים מספקים ומבוקרים היטב בנשים הרות.
במחקרי רבייה בבעלי חיים, דפטומיצין לא הראה נזק לעובר כאשר ניתנה במינונים עד פי כמה מהמינון האנושי. עם זאת, מכיוון שמחקרים בבעלי חיים אינם תמיד מנבאים תגובה אנושית, נדרשת זהירות.
ניתן לשקול שימוש בדפטומיצין במהלך ההריון אם התועלת הפוטנציאלית לאם עולה על הסיכונים הפוטנציאליים לעובר. זה רלוונטי במיוחד לזיהומים שבהם אנטיביוטיקות אחרות אינן יעילות או אינן מתאימות.
אם נעשה שימוש בדפטומיצין במהלך ההריון, מומלץ מעקב צמוד אחר רווחת האם והעובר. ההשפעות של התרופה על התפתחות העובר בבני אדם אינן מובנות לחלוטין.
יש להשתמש בדפטומיצין במהלך ההריון רק אם יש צורך ברור וכאשר טיפולים חלופיים אינם מתאימים.
מומלץ להתייעץ עם מומחה למחלות זיהומיות ורופא נשים. מומלץ מעקב צמוד אחר האם והעובר במהלך הטיפול.
בטיחות בהריון והנקה > הנקה

דפטומיצין מופרש בחלב אם, אך היקף ומשמעות ההפרשה לא נחקרו היטב. הנקה בזמן טיפול בדפטומיצין עשויה לדרוש שקילת היתרונות של הטיפול מול הסיכונים הפוטנציאליים לתינוק.לפי ה-FDA, לא נמצאו ראיות לסיכון לעובר במחקרים על בעלי חיים.
התווית נגד

דפטומיצין היא תרופה יעילה, אך יש לה מספר התווית נגד, כלומר מצבים שבהם השימוש בה עשוי להיות מסוכן או לא מומלץ. ההתוויות נגד לדפטומיצין כוללות את הדברים הבאים:
אלרגיה, או רגישות יתר, לדפטומיצין או לרכיבים אחרים בתרופה: אם יש היסטוריה של תגובות אלרגיות חמורות לדפטומיצין או לחומרים קשורים, יש להימנע משימוש בה.
היסטוריה של בעיות שריריות (myopathy) או תמס שריר (rhabdomyolysis): דפטומיצין עלולה לגרום לפגיעות בשרירים ולסיבוכים כמו רבדומיוליזיס. אם יש למטופל היסטוריה של בעיות כאלה, יש לבצע הערכה מדוקדקת לפני השימוש.
חולים עם תפקוד כלייתי לקוי: דפטומיצין מופרשת דרך הכליות, ולכן יש לנקוט בזהירות במתן התרופה לחולים עם פגיעה בתפקוד הכלייתי. לעיתים, יש צורך בהתאמת המינון או בהימנעות מהשימוש בתרופה.
הפרעות קצב לב: דפטומיצין עלולה להחמיר בעיות קצב לב, ולכן יש להימנע משימוש בה בחולים הסובלים מהפרעות קצב לב חמורות.
כמובן, כל מקרה צריך להיבחן בנפרד, ולרוב יש לבצע הערכה רפואית מקיפה לפני תחילת טיפול בדפטומיצין.
לקריאה נוספת

https://drorbn.blogspot.com/2019/12/Daptomycin.html
הערות שוליים

↑  FDA Drug Approval Package for Daptomycin. Available from the U.S. Food and Drug Administration (FDA): www.fda.gov.
↑  •  UpToDate: Daptomycin – Clinical Use and Safety Profile. Available at www.uptodate.com.
↑  https://reference.medscape.com/drug/cubicin-daptomycin-342576#10
↑  Pogliano J, Pogliano N, Silverman JA (September 2012). "Daptomycin-mediated reorganization of membrane architecture causes mislocalization of essential cell division proteins". Journal of Bacteriology. 194 (17): 4494–4504. doi:10.1128/JB.00011-12. PMC 3415520. PMID 22661688
↑  Drugs.com. (n.d.). Daptomycin use during pregnancy. Retrieved January 22, 2025, from https://www.drugs.com/pregnancy/daptomycin.html
| --- | --- |
בקרת זהויות :  GND: 4555516-3 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מורגן אורטגוס

מורגן דין אורטגוס (באנגלית: Morgan Deann Ortagus; נולדה ב-10 ביולי 1982) היא פרשנית טלוויזיה אמריקאית, גיורת, אנליסטית פיננסית ויועצת פוליטית. שימשה כדוברת מחלקת המדינה של ארצות הברית בין השנים 2019 ל-2021 במהלך ממשל טראמפ הראשון. ב-2025 מונתה לתפקיד סגנית השליח המיוחד למזרח התיכון של ארצות הברית, סטיב ויטקוף, מטעם ממשל טראמפ השני.
קורות חיים

אורטגוס כיהנה בעבר בתפקידים ממשלתיים כסגנית נספחת ואנליסטית מודיעין במחלקת האוצר של ארצות הברית, וכקצינה לענייני ציבור בסוכנות האמריקנית לפיתוח בין-לאומי (USAID). עבדה כפרשנית בנושא ביטחון לאומי בערוץ הטלוויזיה "פוקס ניוז", לפני מינויה לדוברת מחלקת המדינה. היא קצינה במילואים של הצי האמריקאי.
קורות חיים > ממשל טראמפ הראשון (2019–2021)

באפריל 2019, מונתה אורטגוס לדוברת מחלקת המדינה תחת מזכיר המדינה מייק פומפיאו.
במהלך כהונתה במחלקת המדינה, היא מתחה ביקורת על איראן וסין, במיוחד בשל מאמציה של המפלגה הקומוניסטית של סין להטיל את האשמה על התפשטות מגפת הקורונה בארצות הברית. מורגן גם מילאה תפקיד מפתח בהסכמי אברהם.
אורטגוס היא המייסדת של "Polaris National Security", יושבת ראש משותפת של רשת הנשים לדמוקרטיה במכון הרפובליקני הבין-לאומי (אנ'), וחברה במועצת מרכז סין ב"מכון הדסון". אורטגוס הייתה מועמדת למחוז הקונגרס החמישי של טנסי בבחירות 2022 (אנ'), אך נפסלה על ידי המפלגה הרפובליקנית של טנסי למרות אישורה על ידי הנשיא דונלד טראמפ.
קורות חיים > ממשל טראמפ השני (2025–)

ב-3 בינואר 2025, דונלד טראמפ, כנשיא ה-47 הנבחר, הודיע כי ימנה אותה לשמש כסגנית השליח המיוחד לשלום במזרח התיכון מטעם ארצות הברית, תחת השליח המיוחד של ארצות הברית למזרח התיכון סטיב ויטקוף, במהלך ממשלו השני של טראמפ.
בפברואר 2025, במהלך הפסקת האש בין ישראל לחזבאללה, אמרה במהלך מסיבת עיתונאים משותפת עם נשיא לבנון ג'וזף עאון בביירות, כי ישראל הצליחה להביס את חזבאללה, ואנחנו מברכים אותה על כך. כמו כן, אסור שחזבאללה יטיל אימה על העם הלבנוני ויהיה חלק מהממשלה הבאה.
חיים אישיים

אורטגוס התחתנה עם עו"ד ג'ונתן וינברגר בשנת 2013, ולזוג יש בת, עדינה, ילידת 2020. אלו הם נישואיה השניים, נישואיה הראשונים הסתיימו בגירושין. אורטגוס התגיירה לאחר שחקרה את היהדות בזמן ששהתה בבגדאד.
הערות שוליים

↑  "Appointment of Morgan Ortagus as State Department Spokesperson". U.S. State Department. 3 באפריל 2019. נבדק ב-3 באפריל 2019. {{cite web}}:  (עזרה)
↑  Rogin, Josh (2 באפריל 2019). "Pompeo's new spokeswoman bridges the GOP establishment and Trump world". The Washington Post. נבדק ב-3 באפריל 2019. {{cite news}}:  (עזרה)
↑  "Trump-backed House candidate removed from ballot by Tenn. Republicans". NBC News (באנגלית). 2022-04-20. נבדק ב-2023-10-20.
↑  Gangitano, Alex (3 בינואר 2025). "Trump announces Middle East appointment: Hopefully she's learned her lesson". The Hill. נבדק ב-4 בינואר 2025. {{cite news}}:  (עזרה)
↑  Michael Collins, 'Let's see what happens': Trump (reluctantly) picks ex-critic Morgan Ortagus for policy role, USA TODAY (באנגלית)
↑  ליאור בן ארי,'"`UNIQ--nowiki-00000012-QINU`"'שליחת טראמפ בביירות: "ישראל הביסה את חיזבאללה" | זה "הקו האדום" ללבנון, באתר ynet, 7 בפברואר 2025
↑  "Morgan Ortagus and Jonathan Weinberger". The New York Times (באנגלית). 2013-05-26. ISSN 0362-4331. נבדק ב-2025-01-31.
↑  For the State Dept’s top spokeswoman, her journey to Judaism began in Baghdad, Jewish Insider, ‏24 באפריל 2020
אורטגוס עם מזכיר המדינה, מייק פומפאו, בטקס החתימה על "ההסכם להבאת השלום לאפגניסטן" ("הסכם דוחה") בקטר, פברואר 2020
קווי חופשה

| --- | --- |


 נתונים כלליים
 תקופת הפעילות:  1998–הווה (כ־27 שנים)
 חברות בנות:  הדקה ה-90, בלו בירד איירווייז, בליק, Tus Airways
 מיקום המטה:  תל אביב
 בעלות:  ארנון אנגלנדר ועמי כהן
 מוצרים עיקריים:  שירותי תיירות
 יו"ר:  ארנון אנגלנדר
 מנכ"ל:  עמי כהן
  
 www.kavei.co.il
קווי חופשה בע"מ היא קבוצת תיירות בישראל בבעלות ארנון אנגלנדר ועמי כהן, המשווקת חבילות נופש לחו"ל ומפעילה טיסות ליעדי נופש באגן הים התיכון ובאירופה.
שתי חברות התעופה שבבעלות הקבוצה (טוס ובלו בירד) מפעילות קווים מישראל לקפריסין, ליוון וליעדים קרובים באירופה כמו סופיה, וינה, ברצלונה, פראג, בודפשט ועוד.
היסטוריה

בשנות ה-50 של המאה הקודמת, יוסי אנגלנדר, אביו של ארנון אנגלנדר, החל לעסוק בתיירות. בין היתר, הוא החל את טיסות הצ'רטר לאנטליה והיה ממייסדי ענף התיירות בישראל. הבן ארנון הצטרף לאביו בשנות ה-80 כשהיה בן 25, והמשיך את דרכו עם הקמת קווי חופשה בשנת 1998. קווי חופשה התחילה את פעילותה באפריל 1999. בשנת 2001 רכשה חברת התעופה אל על 20% ממניותיה. בשנת 2005 הצטרף עמי כהן עם רכישת 35% ממניות החברה, ובשנת 2011 החליף את ארנון אנגלנדר בתפקיד המנכ״ל, בעוד אנגלנדר המשיך לכהן כיו״ר. כיום החברה נמצאת בבעלות משותפת של עמי כהן וארנון אנגלנדר.
בשנת 2016 נרכשה חברת התעופה היוונית בלו בירד איירווייז, בשנת 2019 נרכשה חברת התיירות הדקה ה-90 ובתחילת 2025 נרכשה חברת התעופה הקפריסאית Tus Airways.
בשנת 2024, שבה חברות תעופה רבות חדלו לטוס לישראל עקב מלחמת חרבות ברזל, בלו בירד הייתה במקום השישי מכל תנועת הנוסעים בנתב"ג וטוס הייתה במקום השמיני. ובסך הכול חלקן של שתי החברות התעופה שבבעלות הקבוצה מתנועת הנוסעים הכללית בנתב"ג עמד על כ-5.5% בשנת 2024, שהציב את כל קבוצת קווי חופשה במקום הרביעי בתנועת הנוסעים בנתב״ג.
בינואר 2025 הייתה קבוצת קווי חופשה החמישית בתנועת הנוסעים בנתב״ג.
חברות התעופה של הקבוצה, טוס ובלו בירד, הן חברות אירופיות ולכן, על פי הרישיון, הן יכולות לטוס מישראל ליעדים באירופה בלבד. על מנת לתת מענה לביקוש לטיסות ליעדים הקרובים שהם לא באירופה, כמו דובאי וגיאורגיה, מקדמת קבוצת קווי חופשה הקמת חברת תעופה חדשה עם רישיון ישראלי. לפי התכנון, החברה החדשה תבצע טיסות מנתב"ג ובתחילת הדרך, יהיו ברשותה שני מטוסים צרי גוף.
מבנה הקבוצה

חברת הדקה ה-90
חברת תעופה יוונית בלו בירד איירווייז
חברת תעופה קפריסאית Tus Airways
אתר אינטרנט לתיירות "בליק"
הערות שוליים

↑  קווי חופשה תפעיל 3 טיסות שבועיות לפראג,אתר פספורטניוס, 4 במאי 2010
↑  החל מ-18 בדצמבר: בלו בירד איירווייס תפעיל 6 טיסות שבועיות מבודפשט לנתב"ג, אתר פספורטניוס, 7 בדצמבר 2022
↑  אבל בענף הנסיעות: יוסי אנגלנדר הלך לעולמו,אתר פספורטניוס, 17 באוקטובר 2020
↑  מהאוטובוסים של 'דן' למטוסים של 'יוסי טורס',אתר פספורטניוס, 17 באוקטובר 2020
1 2  גיורא נוימן, ארנון אנגלנדר פורש ממנכ״לות קווי חופשה, באתר TNet חדשות תיירות, ‏12/04/2011
↑  דרור מרום,'"`UNIQ--nowiki-00000005-QINU`"'‏סנה ויעקובס אישרו לאל-על לרכוש 20% מחברת קווי חופשה לטיסות שכר, באתר גלובס, 27 בנובמבר 2001
↑  חשיפה: עמי כהן וארנון אנגלנדר רכשו את חברת התעופה "בלו בירד",אתר פספורטניוס, 2 במאי 2016
↑  קווי חופשה: הושלמה רכישת 'הדקה ה-90',אתר פספורטניוס, 22 בדצמבר 2019
↑  רשמית: קווי חופשה השלימה רכישת 100% מחברת TUS,אתר פספורטניוס, 4 בפברואר 2025
1 2  נווית זומר,'"`UNIQ--nowiki-0000000B-QINU`"'חברת התעופה הישראלית החדשה שרוצה לטוס לסעודיה, באתר ynet, 29 בינואר 2025
↑  מיטל שרעבי,'"`UNIQ--nowiki-0000000D-QINU`"'‏וולקאם: חברת תעופה ישראלית חדשה בדרך, באתר מעריב אונליין, 28 בינואר 2025
↑  רואי אזולאי, עוד לפני הקמת חב׳ התעופה החדשה: קבוצת קווי חופשה חמישית בפעילות בנתב״ג - 10 החברות המובילות בינואר, באתר פספורטניוז, ‏12/12/2025
↑  חשיפת פספורטניוז: בקרוב - חברת תעופה ישראלית חדשה,אתר פספורטניוס, 28 בינואר 2025
נביבולול

| --- | --- |

טבליות נביבולול
 המבנה המולקולרי של נביבולול
 שמות מסחריים בישראל
 Nebilet, Bystolic
 נתונים כימיים
 כתיב כימי:  C22H25NF2O4 
 מסה מולרית:  405.434 גרם למול
 נתונים פרמוקוקינטיים
 זמינות ביולוגית:  גבוהה
 קשירה לחלבונים:  98%
 מטבוליזם:  כבד (תלוי באנזים CYP2D6)
 זמן מחצית חיים:  12-19 שעות
 הפרשה:  כליות וצואה
 בטיחות
 מעמד חוקי:  דורש מרשם
 קטגוריית סיכון בהריון:  קטגוריית סיכון C 
 סיכון לתלות:  לא קיים
 דרכי מתן:  דרך הפה
 מזהים
 קוד ATC:  C07AB12
 מספר CAS:  118457-14-0
 PubChem:  71301
 ChemSpider:  64421
 
נביבולול (באנגלית: Nebivolol) היא תרופה ממשפחת חוסמי בטא המשמשת לטיפול ביתר לחץ דם ובאי-ספיקת לב. 
בישראל, התרופה משווקת תחת השם המסחרי תחת השמות המסחריים Nebilet ו-Bystolic.
שימוש רפואי

נביבולול מיועדת לטיפול ביתר לחץ דם ובאי-ספיקת לב.
התרופה משמשת גם להקלת תסמיני אנגינה פקטוריס על ידי הפחתת עומס העבודה על הלב והפחתת הדרישה לחמצן. נביווולול ניתנת דרך הפה וניתן לשלב אותה עם תרופות אחרות לטיפול ביתר לחץ דם.
לפני השימוש בחוסמי בטא, קו הטיפול הראשוני לטיפול ביתר לחץ דם כולל: מעכבי ACE, חוסמי הקולטן לאנגיוטנסין II, חוסמי תעלות סידן ומשתנים תיאזידיים. אלא אם כן קיימות מחלות נלוות המצדיקות שימוש בנביבולול, עדיף להתחיל טיפול קו הטיפול הראשון.
פרמקולוגיה וביוכימיה > סלקטיביות ל-β1

נביבולול הוא חוסם בטא סלקטיבי ל-β1 (המכונה גם חוסם בטא קרדיו-סלקטיבי). בניסוי מעבדתי נמצא כי נביבולול סלקטיבי ל-β1 פי 3.5 יותר מאשר ביסופרולול. עם זאת, סלקטיביות זו תלויה במינון ובפרופיל הגנטי של המטופל.
פרמקולוגיה וביוכימיה > פעילות וזודילטורית

בניגוד לחוסמי בטא מסורתיים, לנביבולול יש פעילות של הרחבת כלי דם ייחודית הנגרמת על ידי שחרור תחמוצת חנקן (NO) מתאי האנדותל. מנגנון זה מפחית את ההתנגדות הפריפרית ומשפר את תפקוד האנדותל, במיוחד בקרב מטופלים עם יתר לחץ דם.
פרמקולוגיה וביוכימיה > השפעה נוגדת יתר לחץ דם

נביבולול מפחית את לחץ הדם על ידי הרחבת כלי דם ושימור תפוקת הלב. התרופה משפרת את הנפח הפעימתי ומפחיתה את העומס על הלב. בניסויים קליניים נמצא כי נביווולול יעיל יותר מפלצבו בטיפול ביתר לחץ דם.
פרמקולוגיה וביוכימיה > פרמקוקינטיקה

נביבולול קשור לחלבוני פלזמה בשיעור של כ-98%, בעיקר לאלבומין. 
זמן מחצית החיים שלו נע בין 12 ל-19 שעות, תלוי בפרופיל המטבוליזם של המטופל (מטבוליזם מהיר או איטי על ידי CYP2D6). 
התרופה מופרשת בשתן ובצואה.
אוכלוסיות מיוחדות > הריון והנקה

קטגורית סיכון C. נביבולול אינו מומלץ במהלך הריון או הנקה, בשל היעדר מידע מספק על בטיחות התרופה.
אוכלוסיות מיוחדות > קשישים

אצל קשישים יש לנטר את תפקוד הכליות והכבד בשל שינויים מטבוליים אפשריים.
תופעות לוואי

תופעות הלוואי הנפוצות כוללות: כאבי ראש, עייפות, סחרחורת ובחילות. תופעות לוואי חמורות כוללות: אי-ספיקת לב, ברונכוספזם ותסמונת רנו.
התוויות נגד

ברדיקרדיה חמורה
חסם הולכה מדרגה שנייה או גבוהה יותר
מטופלים עם הלם לבבי
אי-ספיקת לב חמורה שאינה מפוצה
תסמונת הסינוס החולה (אלא אם הושתל קוצב לב קבוע)
ליקוי חמור בתפקודי כבד  (דרגת Child-Pugh B)
מטופלים עם רגישות יתר לכל רכיב בתרופה זו
הערות שוליים

↑  https://www.pharmaline.co.il/wp-content/uploads/2023/01/Veltassa-8.4g-16.8g-1.1L.pdf
↑  https://wmmedicalsupply.com/he/all-products/nebilet-tablets-14-pcs
↑  BNF 76: September 2018, september 2018 - march 2019, London: Pharmaceutical Press, 2018, British National Formulary, ISBN 978-0-85711-338-2
↑  Daniel A. Hussar, New Drugs: Nebivolol hydrochloride, nilotinib, and sapropterin dihydrochloride, Journal of the American Pharmacists Association 48, 2008-03, עמ' 315–319 doi: 10.1331/japha.2008.08509
↑  David M. Reboussin, Norrina B. Allen, Michael E. Griswold, Eliseo Guallar, Yuling Hong, Daniel T. Lackland, Edgar (Pete) R. Miller, Tamar Polonsky, Angela M. Thompson-Paul, Suma Vupputuri, Systematic Review for the 2017 ACC/AHA/AAPA/ABC/ACPM/AGS/APhA/ASH/ASPC/NMA/PCNA Guideline for the Prevention, Detection, Evaluation, and Management of High Blood Pressure in Adults: A Report of the American College of Cardiology/American Heart Association Task Force on Clinical Practice Guidelines, Hypertension 71, 2018-06 doi: 10.1161/HYP.0000000000000067
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מקשה

מקשת אבטיחים במושב צופית
מִקְשָׁה – שדה חקלאי המשמש לגידול ירקות ממשפחת הדלועיים, כגון אבטיח, דלעת ומלפפון.
אטימולוגיה

המונח "מקשה" נגזר מהמילה "קישוא" ומשמעותו שדה המשמש לגידול דלועיים, כגון קישואים ואבטיחים. הגדרה זו מופיעה במשנה: "כל זמן שבני אדם חורשים ליטע במקשאות ובמדלעות" (מסכת שביעית ב', א').
תנאי גידול

התפתחות מיטבית של גידולי המקשה מתרחשת בטמפרטורות גבוהות, עם ימים חמים של כ-30°C ולילות חמימים. עונת גידול אידיאלית נמשכת 80–140 יום ללא קרה, בהתאם למין הצמח. בתקופת הבשלת הפירות, לחות אוויר נמוכה תורמת ליצירת קליפה עבה וציפה מוצקה, אשר משפרות את עמידות הפירות באחסון ובמשלוח. לעומת זאת, לחות גבוהה עלולה לגרום להתפתחות מחלות פטרייתיות הפוגעות בעלווה ובשורשים. חשיפה לשפע אור מעלה את תכולת הסוכר בפרי, ומשפרת את טעמו.
גידולי המקשה מסווגים כצמחי יום ארוך מובהקים – כאשר משך האור היומי קצר מ-12 שעות, קצב הצמיחה הווגטטיבי מואט, וייצור החומרים האורגניים (המוטמעים) פוחת, כמו גם התפתחות מערכת השורשים.
קרקע ותנאי זריעה

גידולי המקשה מצליחים בקרקעות פוריות ומנוקזות, אך רגישים לחומציות. בקרקעות קלות (חול וחמרה) ניתן להקדים את הזריעה, בעוד קרקעות כבדות מתאימות יותר לגידולי בעל. בשל רגישותם הגבוהה למחלות שורש, מומלץ להימנע מזריעת הדלועיים באותו שדה ברציפות או לאחר גידולים אחרים הרגישים לאותן מחלות.
מועד הזריעה הרגיל נע בין מרץ לאמצע אפריל, כאשר טמפרטורת הקרקע מתייצבת בטווח של 15–18°C. ניתן להקדים את עונת הגידול ולנצל את רטיבות הקרקע בתנאי בעל, תוך השגת מחירים גבוהים עבור פירות מוקדמים, באמצעות:
1. גידול במשתלה מוגנת – זריעה כ-20 יום לפני העברת השתילים לשדה, או רכישת שתילים מוכנים ממשתלה מרכזית.
2. זריעה מוקדמת בשדה – חודש או יותר לפני המועד הרגיל, תחת כיסוי של כיפות פלסטיק או במנהרות עשויות יריעות פוליאתילן שקוף. שיטה זו מתאימה לקרקעות מנוקזות ומתחממות במהירות.
באזור הערבה ודרום הנגב נהוג לזרוע מלונים ביולי–אוגוסט (זריעת סתיו), בעיקר לצורכי ייצוא.
מחלות ומזיקים

גידולי המקשה רגישים למחלות שונות, בין הבולטות שבהן:
- ריקבון זרעים ותמותת נבטים – נפוצים בקרקעות רטובות וקרות, ונגרמים על ידי פטריות מהסוגים *Pythium* ו-*Rhizoctonia*.
קמילת הצמחים (כחלון) – מחלה הנגרמת על ידי פטריות מהסוג *Fusarium*, הפוגעות בצמח בכל שלבי הגידול.
כשותית (Pseudoperonospora cubensis) – מתפתחת בתנאי לחות גבוהה ופוגעת בעלווה של הצמחים.
תנאי האקלים השוררים בקיץ הישראלי מתאימים במיוחד לגידולי המקשה, בעיקר באזורים בעלי לחות נמוכה, מה שמסייע במניעת מחלות פטרייתיות ומשפר את איכות הפירות.
ביבליוגרפיה

החי והצומח של ארץ ישראל: אנציקלופדיה שימושית מאויירת, כרך 12, תל אביב, משרד הביטחון, 1988, עמ' 66–67
הערות שוליים

↑  החי והצומח של ארץ ישראל: אנציקלופדיה שימושית מאויירת, כרך 12, תל אביב, משרד הביטחון, 1988, עמ' 66
1 2 3 4 5 6 7  החי והצומח של ארץ ישראל: אנציקלופדיה שימושית מאויירת, כרך 12, תל אביב, משרד הביטחון, 1988, עמ' 67
וושינגטון סקוויר (יצירה מוזיקלית)

וושינגטון סקוור הוא יצירה אינסטרומנטלית פופולרית משנת 1963 של להקת הג'אז הניו יורקרית The Village Stompers. היצירה נכתבה על ידי בוב גולדשטיין ודייוויד שייר.
רקע

שם היצירה נקרא על שם הפארק המפורסם בניו יורק.
מיקומי שיא

"וושינגטון סקוור" היה להיט, שהגיע למקום השני במצעד בילבורד הוט 100 ב-23 בנובמבר 1963, מקום אחד לפני השיר "I'm Leaving It Up to You" של דייל וגרייס. עם זאת, "וושינגטון סקוור" הגיעה למקום הראשון במצעד ה-Billboard Easy Listening במשך שלושה שבועות באותו נובמבר ונכנסה ל-30 הראשונים במצעד הבילבורד R&B. בקנדה השיר היה מס' 5 במשך שבועיים.
שבחים

בנוסף, היצירה הייתה מועמדת לפרס גראמי בקטגוריית הקטע האינסטרומנטלי הטוב ביותר.
גרסאות נוספות

אמנים אחרים יצרו גרסאות כיסוי ליצירה, לפעמים עם מילות שיר. בין הגרסאות הללו ניתן למנות את:
האחים איימס 1963 (ללא אד איימס; שיא המצעד הלאומי האחרון שלהם)
ארבעת אבן קירבי 1963
לורנס וולק 1963
קני בול 1963
ספייק ג'ונס 1963
קאי ווינדינג 1963
סמי קיי והתזמורת שלו 1964
אנדרה קוסטלנץ 1964
בילי ווהן 1964
התזמורת של גלן מילר 1965
מרילין מאי 1965
הדוכסים מדיקסילנד 1968
ג'יימס לאסט 1970
פרסי פיית' 1974
המסתכנים (הוונצ'ורז) 1980
סיוטים על שעווה 1999
איש סיני (להקה) 2006.
באסיה:
להקת הזמרות הדרום קוריאנית Lee Sisters פרסמה הקלטה של המנגינה הזו.
קבוצה דרום קוריאנית אחרת, בשם Key Boys, הוציאה גם היא הקלטה של המנגינה הזו תחת הכותרת "미소（微笑）(כיכר וושינגטון)" ב-1964.
אמן הקנטופופ מהונג קונג, סמואל הואי, פרסם גם הקלטה של המנגינה בקנטונזית, שכותרתה 學生哥 (hok6 saang1 go1) עבור הסרט ההונג קונגי "החוזה", עם מילים חדשות המעודדות בנים להיות קפדניים.
בתרבות הפופולרית

המנגינה הוצגה גם כקטע עלילה חשוב בדרמה של סטיבן קינג המשודרת ב-HBO "זר" משנת 2020.
הערות שוליים

↑  Song: Washington Square written by Bobb Goldstein, David Shire | SecondHandSongs, secondhandsongs.com
1 2 3  Hyatt, Wesley, The Billboard book of number one adult contemporary hits, 1999
↑  tolsen, Billboard Hot 100™, Billboard, ‏2013-01-02 (באנגלית אמריקאית)
↑  https://chumtribute.com/63-11-18-chart.jpg
| --- | --- |
בקרת זהויות :  MusicBrainz release group: 29b5aa87-e9c6-3cee-9b1c-9ff78cd0e9a4  MusicBrainz work: 66bca4f9-4048-4560-99c9-08cb5b40673f
טקס פרסי גראמי ה-67

| --- | --- |

 תאריך:  2 בפברואר 2025
 מיקום:  קריפטו. קום ארנה, לוס אנג'לס
 מנחים:  טרוור נואה
 רשת שידור:  CBS פרמאונט+
 זכייה במספר הפרסים הרב:  קנדריק לאמאר (5)
 מספר המועמדויות הרב:  ביונסה (11)
 →66 68←
טקס פרסי גראמי ה-67 הוא טקס פרסי מוזיקה שהכיר בהקלטות, היצירות והאמנים הטובים ביותר של שנת הזכאות (מה-16 בספטמבר 2023 עד 30 באוגוסט 2024) כפי שנקבע על ידי חברי האקדמיה הלאומית לאמנויות ומדעי ההקלטה. הוא התקיים ב-2 בפברואר 2025 בקריפטו. קום ארנה בלוס אנג'לס, הטקס ה-22 שנערך במקום, ושודר ב-CBS זמין לצפייה בפרמאונט+.
רקע

שינויים עיקריים כוללים התאמות לקריטריונים של זכאות, שינויי שמות של קטגוריות, ועדכונים לגבי הנחיות הגשה בקטגוריות מסוימות.